По време на египетските протести в началото на 2011 година, Зеуаил обявява, че се завръща в родината си, където да се включи в комитет за конституционни реформи заедно с Айман Нур – конкурент на Хосни Мубарак от президентските избори през 2005 година и водещ египетски юрист. По-късно Зеуаил е спряган като уважавана личност, подходяща за посредник между военния режим, поел управлението на Египет след оставката на Мубарак, и революционно настроените групи младежи като Движението „6 април“, Мюсюлманско братство и младите последователи на Мохамед ел Барадей.